Мэзхэр къабзэу гъэ щIэгъэкIыным хуэунэтIауэ
Жыгхэр хъуа хъун, бэгъуэн пап щIэ мэзхэм зэпымыууэ уи нэIэ ятетын зэрыхуейр зым и дежкIи щэхукъым. Аращи, республикэм и мэз IуэхущIапIэхэм агротехникэм къигъэув лэжьыгъэхэр щрагъэкIуэкI.
Жыг хасагъащIэхэр тэмэму хэкIэн папщIэ сатыр зэхуакухэм техникэкIэ елэжьын, жыг зэхуакухэр IэкIэ дэпщIыкIын, гъэщэбэн хуей мэхъу. А псори хуэгъэзащ жыгхэм нэхъ псынщIэу заужьыным, мэзхэр уэру къызэщIэувэным.
Республикэм и мэз хозяйстви бгъум илъэсым къриубыдэу псори зэхэту апхуэдэ Iуэхухэр щрагъэкIуэкIынущ гектар миным. А лэжьыгъэхэр мы зэманым зэфIагъэкI «Экология» лъэпкъ проектым хыхьэ «Мэзхэр хъумэн» къэрал проектым ипкъ иткIэ.
Лэжьыгъэхэм щIадзэ удз ежьужь хэр къызэрызэщIэрыуэу, нэгъуэщIу жыпIэмэ мэлыжьыхьым къы щыщIэдзауэ щэкIуэгъуэ пщIондэ мэз хозяйствэхэм щызэпыуркъым абы теухуа лэжьыгъэхэр. ПсынщIэу зызыужь удзыжьхэм я зэранкIэ жыгыщIэр гъужынкIэ, хэмыкIэнкIэ хъунущ, абы къыхэкIыу хасагъащIэхэм набдзэгубдза плъэу якIэ лъоплъ. Жыгхэм я ныбжь елъыта -уэ мэз кусэхэр зэкъым зэ ра гъэ къабзэр, уеблэмэ удзыжь хэр тхуэнейрэ къыщах къохъу.
Мэз лъабжьэхэр къабзэу гъэ щIэгъэкIыным мыхьэнэшхуэ иIэщ жыгхэм заужьынымкIэ икIи абы къыхэкIыу мы зэманым а лэжьыгъэм гулъытэшхуэ хуащI.
ДЖАТОКЪУЭ Къантемыр.
